Шәфиғи мәҙһәб

Шәфиғи мәҙһәб (; ) — сөнни исламдағы мәҙһәб. Уға Мөхәммәт ибн Иҙрис әш-Шәфиғи нигеҙ һалған. Был мәҙһәб хәнәфи һәм мәлики мәҙһәбтәренең көслө йоғонтоһонда формалаша һәм уларҙың үҙенсәлеген ҡабул итә.

 Таралыуы 
Һижри 199 йылдан башлап шәфиғи мәҙһәб Мысырҙа ҙур популярлыҡ яулай. Бөгөн шиғыйлыҡ дәүләттең рәсми идеологияһы булып торһа ла, оҙаҡ ваҡыт Иранда шәфиғилек өҫтөнлөк итә һәм эшен дауам итеүселәрҙе һаҡлап ҡала. Ираҡта һәм Мәүәрәннәһерҙә шәфиғи мәҙһәб популярлыҡта хәнәфилек менән ярыша. Бөгөн ул Сүриәлә, Ливанда, Фәләстиндә һәм Иорданияла өҫтөнлөк итә, Ираҡта, Пакистанда, Һиндостанда, Малайзияла, Брунейҙа һәм Индонезияның ҙур өлөшөндә, Таиландтың сикке көньяғында һәм Филиппиндың мосолман өлөшөндә күп һанлы эйәрсендәре бар.

Рәсәй Федерацияһында исламдың шәфиғи мәҙһәбе Чечняла, Ингушетияла һәм Дағстандың күпселек өлөшөндә өҫтөнлөк итә (ошо өс республиканан башҡа, был мәҙһәб советтан һуңғы территорияла киң тарамаған). Шәфиғи мәҙһәб положениелары Сомали, Комор утрауҙары һәм башҡа ислам дәүләттәре ҡануниәте нигеҙенә ята.

 Шәфиғи әҙәбиәт 
 Мөхәммәт әш-Шәфиғи, «Китаб әл-Өмм», «әр-Рисәлә»;
 Әбү Хәмит әл-Ғазали, «әл-Мостасфа мин ғилм әл-ысул»;
 Әбү Шүжә әл-Исфаһани, «Ғәйәт әт-тәҡриб»;
 Мөхөтдин ән-Нәүәүи, «»;
 Ибн Һәжәр әл-Хәйтәми «Төхфәт әл-Мөхтаж би шәрх әл-Минһаж»
 Әхмәт ибн Нәҡиб әл-Мисри, «Үмдат әс-Салик үә Үддат ән-Нәсиҡ».

 Иҫкәрмәләр 

 Әҙәбиәт 

 Боголюбов А. С. аш-Шафи’ийа // Ислам: энциклопедический словарь / Отв. ред. С. М. Прозоров. — М. : Наука, ГРВЛ, 1991. — С. 295—296. — 315 с. — 50 000 экз. — ISBN 5-02-016941-2.

 Шафииты / Рощин М. Ю. // Хвойка — Шервинский. — М. : Большая российская энциклопедия, 2017. — С. 709. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 34). — ISBN 978-5-85270-372-9.

Категория:Ислам ағымдары
Категория:Мәҙһәбтәр
Категория:Шәфиғи мәҙһәб